Tehtävä 2 / Terveydestä ja toimintakyvystä huolehtiminen 
Opiskelija
· etsii monipuolista tietoa ikäluokkansa terveyseroista ja mahdollisuuksista oman terveytensä ja toimintakykynsä edistämiseksi
· [bookmark: _Hlk111201602]laatii itselleen tilannekohtaisesti päivitettävän ja monipuolisen suunnitelman terveytensä ja hyvinvointinsa edistämiseksi ottaen siinä huomioon liikunnan, ravitsemuksen, palautumisen, unen, mielen hyvinvoinnin, nikotiinittomuuden ja päihteettömyyden, seksuaaliterveyden ja ihmissuhteiden merkityksen opiskelu- ja työkyvyn ylläpitämiseksi
· edistää terveyttään ja hyvinvointiaan aktiivisesti ja arvioi realistisesti suunnitelman toteutumista ja tavoitteiden saavuttamista hyödyntäen arvioinnissa myös muilta saamaansa palautetta.
Tee omaa terveyttä ja toimintakykyäsi koskevat tehtävät ja palauta ne palautuskansioon. 
1. Uni
Lue Unen ABCZZZ -teksi ja tee unitesti
Kirjaa unitestin tulokset ja tarvitseeko sinun jotain fiksata omaan uneen liittyen.
2. Ihmissuhteet
Katso Ystävyys eri elämänvaiheissa video ja pohdi seuraavia asioita: 
· Minkälainen on sinun ihmissuhdeverkostosi? (läheisiä ystäviä/ihmisiä, energiasyöppöjä, vaikeita ihmissuhteita jne.)
· Mikä merkitys on ihmissuhteilla ihmisen hyvinvointiin?

3. Liikunta ja palautuminen
      Lue Liikunta - Kehon kuunteleminen teksti ja tutustu Rentoutuminen palauttaa voimia  videoon ja tekstiin. Vastaa sen jälkeen kysymyksiin:
· Liikutko riittävästi ja hyvää oloa vahvistavalla tavalla?
· Millaista on säännöllinen arki- ja hyötyliikuntasi?
· Pidätkö päivien mittaan lyhyempiä tai pidempiä liikunnallisia taukoja?
· Toimiiko työpisteidesi (kotityö/opiskelu/liikkuva työ) ergonomia hyvin vai tarvitseeko se lisähuomiota?
· Mikä on liikunnan merkitys sinulle?
· Kuunteletko kehosi viestejä? (liikunta muoto, palautuminen, mitä keho tarvitsee)
· Mitä teet palautuaksesi työ/opiskelupäivästä? 

4. Päihteettömyys ja nikotiinittomuus
· Tee alkoholin riskit testi: AUDIT ja perehdy kolmeen Stumppi- sivuston Savuton ja nikotiiniton elämä - Hengitysliitto artikkeliin tai videoon.
· Pohdi: 
· Kirjoita Stumppi-sivuston materiaalit, joihin perehdyit. Mitä ajatuksia materiaaleista nousi mieleesi? Opitko jotain uutta?
· Haluatko jotain muutosta päihteiden käyttöösi? 
· Jos sinulla on huoli läheisen päihteiden käytöstä, mitkä ovat keinosi toimia?

5. Seksuaaliterveys
· Perehdy Määritelmään seksuaaliterveydestä ja  Väestöliiton seksuaaliterveys sivustoon sekä katso video parisuhteen haasteista.
· Pohdi
· Mitkä asiat mielestäsi ovat tärkeä osa ihmisen seksuaaliterveyttä? Oletko itse tyytyväinen omaan seksuaaliterveyteesi? Kaipaatko muutosta?
· Oletko samaa mieltä Veli-Matti Husson ajatuksista parisuhteen haasteista?
· Mitä mielestäsi parisuhdetaidot ovat? Mikä sinulle on haasteellisinta parisuhdetaidoissa? Miten sitä voisi kehittää?

6. Mielen hyvinvointi
· Tee harjoitus voimavarat. Palauta harjoitus tiedostona palautuskansioon.
· Perehdy harjoitukseen Huolihetki. Voit myös tehdä harjoituksen halutessasi. Mitä mieltä olet huolihetkiharjoituksesta? Voisiko se toimia arjessa? Oletko toiminut näin? 
· Perehdy Mieli.fi sivuston vahvista mielenterveyttäsi osioon. Sivustolla on kaikenikäisille ja erilaisiin tilanteisiin keinoja, vertaistukea ja tietoa mielen hyvinvointiin liittyen.

7. Ravinto
Lue Kohti kohtuutta syömisessä ja pohdi seuraavia asioita.
· Mitä ajatuksia teksti herätti sinussa?
· Voitko samaistua tekstin sanomaan?
· Mikä merkitys ravinnolla on sinun arjessasi? 

Laadi seuraavaksi terveyssuunnitelma itsellesi, jossa huomioit liikunnan, ravitsemuksen, palautumisen, levon ja unen, mielen hyvinvoinnin, nikotiinittomuuden ja päihteettömyyden, seksuaaliterveyden, virkistyksen sekä ihmissuhteiden merkityksen omaan terveyteesi ja opiskelu- ja työkykyysi. Huomioi suunnitelmassa oma ikäluokkasi terveys ja toimintakyky.
Voit tehdä suunnitelman taulukkomuotoon tai muuhun sopivaan muotoon. Siinä voi olla mukana kuvia tai piirroksia. Käytä mielikuvitusta sen laatimiseen! Suunnitelman tulee olla kuitenkin aidosti toteuttamiskelpoinen sekä itsellesi suunniteltu. 
Arvioi valmista itsellesi laatimaa terveyssuunnitelmaa SWOT-analyysin keinoin. Näin sinun tulee pohtia suunnitelmasi vahvuuksia, heikkouksia, mahdollisuuksia ja uhkia. SWOT-analyysi on mainio keino nähdä suunnittelun eri puolet ja näin terveyssuunnitelman realistinen toteutus on hyvin valmiiksi pohdittu! Kysy joltain läheiseltä palautetta terveyssuunnitelmastasi ja SWOT-analyysistäsi. Kirjaa saamasi palaute tehtävään mukaan. Joskus toisen havainnot omasta toiminnasta tuo itselle uusia näkökulmia 
Valmis SWOT-analyysi pohja löytyy liitteistä. 
Käytä tehtävän teossa valmiita linkkejä ja materiaaleja, myös muut lähteet ovat sallittuja. Tee lähdeluettelo tehtävän loppuun.

